Malelane-hek na Krugerwildtuin Vrydag ontoeganklik‘n Olifant in die Kruger-wildtuin. Foto: julielines, Pixabay Die pad na die Malelane-hek na die Krugerwildtuin sal na verwagting Vrydag weens ’n betoging versper word. Isaac Phaahla, woordvoerder van SANParke, sê ’n betoging teen ’n landbou-onderneming buite die wildtuin word vir Vrydag deur een van die plaaslike partye op die R570 wat na die wildtuin lei, beplan. Die pad na die Malelane-hek kan dus moontlik ontoeganklik wees. Besoekers word aangeraai om van alternatiewe hekke soos Phabeni en Paul Kruger gebruik te maak.